ربانی: اماراتده گی افغان تجارلری نینگ چیقریش موضوعینی جدی شکلده تعقیب قیله میز
افغانستان تشقی ایشلروزیرلیگی بیرلشگن عرب امیرلیگی دن چیقریلگن افغان تجارلری موضوعنی جدی شکلده تعقیب قیله یاتگنینی ایتگن. شو مقصد بیلن ایرته بو امیرلیک ایلچی سی اوز مملکت رسمی لری بیلن اوچره شیب بو مساله نی اورته گه قوییش اوچون دوبی گه سفر قیلیشی ممکن. بو وزیرلیککه کوره تشقی ایشلر وزیرلیگی گه بو امیرلیک ایلچی خانه مسوولرینی چقیریب بو موضوعنی اولربیلن اورته قوییشگن. بوندن نیچه کون آلدین یوزلب افغان تجارلری بو مملکت دن چیقریلیشی باره سیده بو مملکت قرار آلگنی باره سیده خبرلر چیققندی. افغانستان تشقی ایشلر وزیری صلاح الدین ربانی بوگون کابلده یولگه قوییلگن خبری کنفرانسده دبی دن افغان سوداگرلرینی چیقریلیشی باره سیده گی مساله نی تصدیقله دی، اونینگ ایتیشیچه ب تجارلر موضوعی سیاسی بولمی جدی تیکشیریلماقده " بیز بوندن جریانده میز، جدی شکلده تعقیب قیلیب توریبمیز، تشقی یشلر وزیرلیگی نینگ سیاسی ایشلر بوییچه اورین باسری بیرلشگن عرب امیرلیگی شارزداپیری بیلن کابلده اوچره شیب بومساله اورته قوییلگندی، اولرنینگ دستلبکی معلوماتلری اساسیده بو سیاسی مساله ایمس، اولرنینگ اظهارایتیشیچه ایریم قیین چیلیک بولگن بوحل بولسه آللغه سیلجیله دی". دییدی افغانستان تشقی ایشلر وزیری صلاح الدین ربانی شونینگ دیک ربانی جنابلری نینگ معلوم قیلیشیچه یوزه گه چیققن قیین چیلیک حل ایتیلیش اوچون بو مملکت ایلچیسی اوز مملکتی نینگ یوقاری مرتبه لی رسمی لری بیلن اوچره شیش مقصدیده ایرته دبی گه سفر قیلیشی کوتیله دی. نیچه کون آلدین کابل شهریده اونلب اعتراضچی پارلمان مقابلیده تحصن خیمه سی تیکیب بیرلشگن عرب امیرلیگی دن افغان سوداگرلری چیقریلمسلیگی نی طلب قیلگندیلر. بو نمایشچی لر نینگ ادعا قیلیشلریچه بیرلشکن عرب امیرلیگی خلق ارا تجاری قانون لرگه قرشی 600دن کوپراق افغان تجاری نینگ ایش رخصت نامه سینی بیکار قیلیب واولرنی چیقریشگه قرارآلیشگن. بو کیشی لر قطعنامه سیده کیلیشیچه افغانستانلیک تجارلرچیقریلیشیدن مقصد ایران بیلن بیرمذهب یعنی شیعه بولگنی سبب بولگن. و ایران ایسه عربستان نینگ یمن ده کی هجومی گه قرشی بولگن.
pes_Arab azb_Arab